Lučki most (Mostar)
<s>Lučki most ili most Mujage Komadine je armirano-betonski sa jednim lukom, na rijeci Neretvi, opština Mostar, Bosna i Hercegovina.</s>

<s>Lokacija 
Most je na Neretvi, nizvodno od Starog mosta, na području Mostara između Predhumlja i Luke.</s>

<s>Istorija 
Nakon izgradnje Mosta cara Franje Josipa (Most Musala), kao posljedica ubrzanog razvoja Mostara, austro-ugarske vlasti odlučuju izgraditi i treći most u gradu.</s><s>Zaslugom gradonačelnika Mujage Komadine izgrađen je 1913. godine armirano-betonski most dužine 72 metra.</s><s>Po njemu je i dobio ime, što je rijetkost da se osobama od lokalnog značaja posveti takva čast.</s><s>Zanimljivo je da se za prelazak Mosta cara Franje Josipa i Mosta Mujage Komadine plaćala mostarina za pješake, pješake s konjem ili sa stokom, ali samo za prelazak sa desne na lijevu stranu Neretve, a povratak je bio besplatan.</s>

<s>Novi most je bio graditeljski pothvat svog vremena.</s><s>Armirano-betonska konstrukcija sa širokim kolnikom, nogostupima i 2 kandelabera na počecima mosta je bio prvi armirano-betonski most u BiH, ujedno najveći most takve vrste u BiH.</s><s>Most je izgrađen sa stilskim detaljima zakašnjele secesije u arhitektonskoj obradi.</s>

<s>Most je srušen 24.05.1992. godine.</s><s>Obnova mosta je izvršena za 15 mjeseci (2004-2005).</s><s>Vrijednost radova iznosila je 3,27 milijuna KM (45% sredstava je iz budžeta Federacije, dok je preostalih 55% osigurano kuvajtskim kreditom koji će otplaćivati Vlada FBiH).</s><s>Rekonstrukcija mosta rađena je po izvornim nacrtima i nastojali su se ispoštovati svi autohtoni detalji izvornog mosta.</s><s>Most je otvoren na prvu godišnjicu otvaranja Starog mosta 24. 7. 2005. godine.</s>

<s>Opis 
U užem koritu, u samoj Neretvi, uz lijevu i desnu obalu izbetonirana su dva pravougaona postolja, uzdužno tokom Neretve, nadvisujući najniži vodostaj za samo dvadesetak centimetara.</s><s>Na svako postolje postavljena je konstrukcija piramidalno zarubljenog oblika, a u njih su postavljeni vertikalni nosači skele mosta.</s><s>Ovi sanduci su napunjeni kamenom i šljunkom.</s><s>Pored osnovnih vertikalnih drvenih nosača iz svakog sanduka se prema lučnom svodu postavljene još po 4 garniture lepezasto postavljenih nosača.</s>

<s>Reference</s>

<s>Literatura 
 Mr. sc. Krešimir Šaravanja, dipl. ing. „IGH-MOSTAR“ d.o.o.</s><s>Mostar, Građevinski fakultet Sveučilišta u Mostaru, Mostovi Mostara iz Austro-Ugarskog razdoblja</s>

<s>Vanjske veze 
 Austrougarski carevi su spajali obale Neretve</s>

<s>Mostovi u Mostaru
Lučni mostovi</s>

